
TIEKĖJŲ KVALIFIKACIJOS REIKALAVIMAI

1. Tiekėjo kvalifikacija turi atitikti šiame priede nustatytus reikalavimus kvalifikacijai. 
2. Tiekėjas gali remtis kitų ūkio subjektų pajėgumais, kaip nurodyta 1 lentelėje.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą. Tokiu atveju kartu su pasiūlymu pateikiama ūkio subjekto pasirašytos laidavimo sutarties kopija, patvirtinanti, kad ūkio subjektas, kurio ekonominiais ir (ar) finansiniais pajėgumais remiamasi, yra solidariai atsakingas už tiekėjo įsipareigojimų pagal sutartį vykdymą ir pareikalavus atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo. Tiekėjas, kuris bus pripažintas laimėjusiu, privalės pateikti pasirašytos laidavimo sutarties originalus, o nepateikus jų laikoma, kad tiekėjas atsisakė pasirašyti sutartį pirkimo dokumentuose nustatytomis sąlygomis.
4. Jei tiekėjas (jo pasitelkiami specialistai) pats atitinka 1 lentelės 2.1-2.2 eilutėse nustatytus reikalavimus, tačiau ketina pasitelkti subtiekėjus (jo specialistus) – tokiu atveju subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
7. Šiame priede reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos[footnoteRef:2]. Atitinkamai, pirkimo vykdytojas turi nurodyti, iki kada šie dokumentai turės būti pateikti, pavyzdžiui, iki pirkimo sutarties pasirašymo, iki darbų pradžios ar iki kito, pirkimo vykdytojo nurodyto, termino. [2:  Žr. https://eimin.lrv.lt/lt/veiklos-sritys/verslo-aplinka/reglamentuojamu-profesiniu-kvalifikaciju-pripazinimas ir specialiuosius teisės aktus.] 

8. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
9. Tiekėjas, dalyvaujantis pirkime, turi atitikti šiuos kvalifikacijos reikalavimus:
1 lentelė
	Eil. Nr.
	Kvalifikacijos reikalavimai
	Atitiktį kvalifikacijos reikalavimams įrodantys dokumentai

	Teisė verstis atitinkama veikla. Taikoma visoms pirkimo objekto dalims

	1.
	Tiekėjas turi teisę verstis ta veikla, kuri reikalinga pirkimo sutarčiai įvykdyti.
Jeigu pasiūlymą teikia ūkio subjektų grupė, reikalavimą turi atitikti visi ją sudarantys ūkio subjektai kartu (jų pajėgumai sumuojami).
Tiekėjas gali remtis kitų ūkio subjektų pajėgumais. Tokiu atveju šį reikalavimą turi atitikti visi ūkio subjektai kartu (kitų ūkio subjektų pajėgumai gali būti sumuojami su Tiekėjo pajėgumais). 
Tiekėjas ir ūkio subjektai, kurių pajėgumais remiamasi, turi prisiimti solidarią atsakomybę už pirkimo sutarties įvykdymą. 
Subtiekėjams šis reikalavimas nekeliamas.
	Valstybinės maisto ir veterinarijos tarnybos išduotas Maisto tvarkymo subjekto patvirtinimo pažymėjimas (pateikiama skaitmeninė dokumento kopija).  
Jei Tiekėjas yra gamintojas taip pat pateikiamas ir Gyvūninio maisto tvarkymo subjekto veterinarinis patvirtinimas (taikoma tik teikiant pasiūlymus kiaulienos ir (arba) vištienos dalims; pateikiama skaitmeninė dokumento kopija) arba atitinkamos užsienio šalies kompetentingos institucijos, atsakingos už maisto produktų saugos ir kokybės kontrolę, dokumentas (pateikiama skaitmeninė dokumento kopija), patvirtinantis, kad dalyvis yra įregistruotas Maisto tvarkymo subjektų registre ir turi atpažinimo numerį.
Šie dokumentai patvirtina, jog Tiekėjui suteikiama teisė vykdyti maisto tvarkymo veiklą.

	 Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų.
Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.

	Finansinis ir ekonominis pajėgumas. Taikoma visoms pirkimo objekto dalims

	2.
	Tiekėjo bendrosios metinės pajamos iš maisto produktų pardavimo paskutinius 1 (vienerius)  finansinius metus iki pasiūlymo pateikimo dienos (o jei tiekėjas įregistruotas vėliau ar veiklą pradėjo vėliau – nuo tiekėjo įregistravimo ar veiklos pradžios) yra ne mažesnės kaip  0,7 tiekėjo konkrečiai pirkimo objekto daliai pasiūlyme nurodyto maisto produkto kiekio vertės.
	Tiekėjas pateikia tiekėjo įmonės pažymą apie gautas pajamas iš maisto produktų pardavimo per paskutinius 1 (vienerius)  finansinius metus iki pasiūlymo pateikimo dienos (o jei tiekėjas įregistruotas vėliau ar veiklą pradėjo vėliau – nuo tiekėjo įregistravimo ar veiklos pradžios).



	Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nenustatomas.
 Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
Tiekėjui teikiant pasiūlymą daugiau nei vienai pirkimo objekto daliai, jo pasiūlymas turi atitikti kiekvienai teikiamai daliai keliamą reikalavimą dėl bendrųjų metinių pajamų iš maisto produktų pardavimo. Tiekėjas turi atitikti didžiausią iš teikiamų dalių nustatytą reikalavimą dėl bendrųjų metinių pajamų iš maisto produktų pardavimo; šis reikalavimas nesumuojamas.  



